text: La Ballena Alegre de Sant Pere Pescador, premiat com a millor càmping sostenible d'Europa - Empordà
  El premi l'ha concedit l'associació ADAC, de referència a Alemanya, durant una gala online celebrada aquest divendres
  15·01·22 | 11:08
  El càmping La Ballena Alegre de Sant Pere Pescador ASSOCIACIÓ CÀMPINGS DE GIRONA
  A més, el càmping Empordà de l'Estartit, ha quedat finalista en la categoria de Millor càmping familiar, que concedeix l'associació automobilística de referència als Països Baixos, ANWB. L'establiment gironí ja va rebre aquest guardó l'any passat. Aquests premis es concedeixen per mitjà de les votacions de 26.000 usuaris holandesos i compten amb una auditoria externa per assegurar que el procediment sigui correcte.
  Per altra banda, els càmpings gironins han mantingut els tretze reconeixements internacionals que tenien al revalidar els set prestigiosos TotCamping concedits per l'ANWB i els sis Superplätz que atorga l'ADAC, que equivalen a la categoria de cinc estrelles. Els càmpings gironins distingits amb el TotCamping són: Laguna, de Castelló d'Empúries; Les Medes, de l'Estartit; Sandaya Cypsela, de Pals; i Aquarius, L'Àmfora, Las Dunas, i La Ballena Alegre de Sant Pere Pescador. I els establiments reconeguts amb el Superplätz són: el Delfín Verde, de Torroella de Montgrí; Les Medes, de L'Estartit; i Las Dunas, La Ballena Alegre, L'Àmfora i Aquarius de Sant Pere Pescador.
  A la gala celebrada per l'ADAC, hi ha hagut també un reconeixement a la trajectòria de Josipa Cvelic Bonifacic, la impulsora del Campmaster, el primer màster europeu en gestió sostenible de càmpings on hi participa l'Associació de Càmpings de Girona.
  «M'agradaria poder treballar en un futur a l'ambaixada del Japó»
  Jordi Masquef lamenta que el govern municipal ignori les peticions dels veïns i tiri endavant la instal·lació de l'antena a l'Olivar Gran